**GUM, ŠPO – 31. 3. 2020**

* Poznajo glavne značilnosti ljudske pesmi.
* Ogledajo si ples folklorne skupine, narodnih noš.
* Zaplešejo nekaj otroških ljudskih plesov.

Kaj spada k ljudski glasbi: **ljudske pesmi, ljudska glasbila in ljudski plesi**.

***Ljudska pesem:***

Preberejo naslove pesmi: *Izak, Jakob, Abraham, Pandjejak se parbližuje, Majhna sem bila, Mladi muzikanti, Čuk se je oženil, Žiga žaga, Rasla je jelka, Regiment po cesti gre, Izidor ovčice pasel, Marko skače, Pleši, pleši črni kos, Ob bistrem potoku je mlin, Katarina Barbara, Lisička je prav zvita zver, Abraham, Zajček, Bele snežinke, Jurček orje, Diradi čindara, Pika poka pod goro, Barčica po morju plava.*

Ugotovijo, da so to ljudske pesmi. Povedo, kaj je značilno za ljudsko pesem in zapojejo pesem, ki jo poznajo.

***Ljudski plesi:***

Kdo pleše ljudske plese? V kaj so oblečeni? Kakšna je narodna noša naše pokrajine?

*Včasih so plesali ljudske plese ob različnih priložnostih, kot so prazniki, poroke, kmečka opravila. Otroci so to opazovali in si plese prikrojili, poenostavili.*

 *Danes ljudsko izročilo ohranjajo folklorne skupine – otroške, odrasle.*

Imamo na šoli folklorno skupino? Katere plese plešejo? Kako so oblečeni?

Ogledamo si posnetek otroške folklorne skupine Otroška folklorna skupina Dragatuš: Lepa Anka.

<https://www.youtube.com/watch?v=FJbVLElodPE>

***Preden se lotiš učenja plesa si oglej posnetek – LJUDSKI PLESI***

<https://www.youtube.com/watch?v=M29IuB0mz-4&list=PLANDwwYl5ZitPPKpTEPkjwAcdiPwg0CXx>

* ***Ples: Križ* – *Prekmurje – ples si oglej na prejšnjem posnetku od 2:04 naprej.***

Na ljudsko glasbo Polka na štirko se naučimo ples.

<https://www.youtube.com/watch?v=SgjaGEMfqCM>

Par na tla nariše križ (vodoravno in navpično črto). Križ nam bo v pomoč, ko se bomo med plesom obračali.

V paru smo obrnjeni drug proti drugemu, držimo se za roke. Poskakujemo na mestu tako, da imamo eno nogo spredaj, drugo zadaj (drugi učenec v paru ravno obratno), nogi pa po ritmu menjavamo (1, 2, 1,2,3,4). Po prvi zaključeni fazi se obrnemo za 90°, ponovimo isto, se spet obrnemo za 90°, nato še enkrat. Ko pridemo okrog križa, zaplešemo pod roko sošolca v eno smer, nato še v drugo smer. Ples križ večkrat ponovimo.

* ***Ples: Robec* – *Prekmurje – ples si oglej na prejšnjem posnetku od 3.03 naprej***

Na ljudsko glasbo Tkalečka se naučimo ples. Za glasbo odpri spodnjo povezavo:

<https://www.youtube.com/watch?v=Y7POtUWokG0>

Plešemo v krogu, obrnjeni v desno stran, en za drugim. Ob višjih tonih dvignemo desno nogo, z rokama pod nogo preprimemo robec, takoj zatem pa dvignemo še levo nogo in z rokama preprimemo robec. Glasba nam nakaže podaje robca pod nogami (hop, hop).